Document ID: /roh_data/filtered/fineweb-2-filterrobots_roh.jsonl.gz/15506

La collavuraziun è adina stada exemplarica, ma ina fusiun na vegniva betg en dumonda. L’onn d’enviern 2016/17 lura n’aveva l’associaziun da «Sports d’inviern Ftan» nagin maina gestiun. Uschia che la scola da skis a Scuol ha gidà en quella situaziun precara ed incumbensà lur vice-maina gestiun per quest post. Uschia è naschida l’idea da fusiunar.
Nizzegiar sinergias
Ord l'associaziun «Sports d’inviern Ftan» e la «Scoula da skis Svizra Scuol SA» datti nov la «Scoula da skis Svizra Scuol – Ftan SA». Cun la fusiun da las duas scolas duessan vegnir nizzegiadas sinergias en l’organisaziun sco era en l’administraziun. Danovamain lavuran varga 120 magistras e magisters da skis durant la stagiun auta en il territori da skis Motta Naluns sur Scuol.
Il restaurant «La Cana» a Ftan, ch’era en possess da l’anteriura scola da skis da Ftan, vegn era manà enavant da la nova societad fusiunada.
RR actualitad